944acd31ccff0905cdc0eb54fe2bed8e

Dokad se mogu baciti kamenčići na velikom džemretu, odnosno dokad ih može baciti onaj ko taj obred čini naknadno, poslije predviđenog vremena?


* 
* 
* 
* 
* 
* 
* 

 
Dokad se mogu baciti kamenčići na velikom džemretu?
pitajucene.com
2021.25

Prvo bacanje kamenčića na velikom džemretu, to jest ono koje se obavlja prvog dana Kurbanskog bajrama, traje do zore sljedećeg dana, a kad je riječ o iznemoglim hadžijama i onima što ne podnose gužvu, ono počinje s kraja noći Kurban-bajrama. Bacanje kamenčića na velikom džemretu u ostalim danima Kurbanskog bajrama ima status bacanja kamenčića na drugim dvama džemretima: obred počinje nakon što sunce pređe zenit, a završava se sa zorom sljedećeg dana. Pa ipak, vrijeme ovog obreda trinaestog dana mjeseca zulhidže istječe sa sunčevim zalaskom, jer tad nastupa četrnaesti dan ovog mjeseca, i kojim se ujedno završava Kurban-bajrama; u njemu se kamenčići ne bacaju. Bolje je kamenčiće bacati tokom dana, aukolikose čovjek, zbog gužve, nesmotrenosti i nepažnje mnogih hadžija, boji neugodnosti, pa strahuje za život ili od ozljeda, nije sporno da ovaj obred obavi noću. Dobro je da, kad je riječ o tome, bude na oprezu, pa da noću baca samo onda kad za tim postoji prijeka potreba.


Na dio vašeg pitanja: “…dokad ih može baciti onaj ko taj obred čini naknadno, poslije predviđenog vremena” odgovor glasi: onaj ko ne stigne baciti kamenčiće navrijeme, učinit će to naknadno, poslije zore sljedećeg dana.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


